Likumprojekts

**Grozījumi Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādus grozījumus:

1. Izteikt 42.1panta pirmo daļu šādā redakcijā:

"Par smēķēšanas ierobežojumu pārkāpšanu –

uzliek naudas sodu līdz piecpadsmit *euro*."

2. Papildināt 155. panta trešo daļu pēc vārdiem "tabakas izstrādājumu" ar vārdiem "augu smēķēšanas produktu, elektronisko smēķēšanas ierīču vai elektronisko smēķēšanas ierīču uzpildes tvertņu".

3. Izteikt 166.9panta otro daļu šādā redakcijā:

"Par normatīvajos aktos noteiktajām prasībām neatbilstošas kvalitātes naftas produktu, to aizstājējproduktu un komponentu vai alkoholisko dzērienu piedāvāšanu vai pārdošanu –

uzliek naudas sodu amatpersonām no simt četrdesmit līdz četrsimt trīsdesmit *euro*, bet juridiskajām personām – no četrsimt trīsdesmit līdz četrtūkstoš trīssimt *euro*, konfiscējot naftas produktus, to aizstājējproduktus un komponentus, alkoholiskos dzērienus, kuru kvalitāte neatbilst normatīvajos aktos noteiktajām prasībām, vai bez konfiskācijas."

4.  166.12 panta pirmajā daļā:

papildināt dispozīciju pēc vārda "prasībām" ar vārdiem "vai iepakojuma vienībā vai ar ārējo iepakojumu, kas neatbilst normatīvo aktu prasībām";

papildināt sankciju pēc vārdiem "no trīsdesmit līdz septiņsimt *euro*" ar vārdiem "konfiscējot preci vai bez konfiskācijas".

5. Izslēgt 166.15panta trešo daļu.

6. Izteikt 166.20pantu šādā redakcijā:

"**166.20****pants. Tabakas izstrādājumu, augu smēķēšanas produktu, elektronisko cigarešu, to uzpildes flakonu vai jaunieviestu tabakas izstrādājumu realizācijas noteikumu pārkāpšana**

Par tādu tabakas izstrādājumu vai augu smēķēšanas produktu piedāvāšanu vai realizāciju, kuri nav marķēti ar akcīzes nodokļa markām, izņemot normatīvajos aktos paredzētos gadījumus, –

uzliek naudas sodu fiziskajām personām no divsimt desmit līdz četrsimt trīsdesmit *euro*, bet juridiskajām personām – no septiņsimt līdz divtūkstoš deviņsimt *euro*, konfiscējot šos tabakas izstrādājumus vai augu smēķēšanas produktus vai bez konfiskācijas.

Par tabakas izstrādājumu realizāciju, neievērojot noteikumu par to realizācijas cenu, –

uzliek naudas sodu amatpersonām no divsimt desmit līdz divsimt astoņdesmit *euro*, bet juridiskajām personām – no divsimt astoņdesmit līdz tūkstoš četrsimt *euro*, konfiscējot šos tabakas izstrādājumus vai bez konfiskācijas.

Par tādu cigarešu realizāciju, kuru daudzums iepakojuma vienībā atšķiras no daudzuma, kāds norādīts uz akcīzes nodokļa markas vai cigarešu iepakojuma vienības, –

uzliek naudas sodu amatpersonām no divsimt desmit līdz divsimt astoņdesmit *euro*, bet juridiskajām personām – no trīssimt piecdesmit līdz tūkstoš četrsimt *euro*, konfiscējot šos tabakas izstrādājumus.

Par tādu tabakas izstrādājumu, augu smēķēšanas produktu, elektronisko cigarešu, to uzpildes flakonu vai jaunieviestu tabakas izstrādājumu laišanu tirgū, par kuriem nav sniegta informācija kompetentajai institūcijai, –

uzliek naudas sodu fiziskai personai no simt četrdesmit līdz septiņsimt *euro*, bet juridiskajām personām – no septiņsimt līdz septiņtūkstoš *euro*, konfiscējot šos tabakas izstrādājumus, augu smēķēšanas produktus, elektroniskās cigaretes, to uzpildes flakonus vai jaunieviestus tabakas izstrādājumus vai bez konfiskācijas.

Par tādu cigarešu iepakojuma vienību, kurās ir mazāk par 20 cigaretēm, vai tinamās tabakas iepakojuma vienību, kurās ir mazāk par 30 gramiem tabakas, laišanu tirgū –

uzliek naudas sodu amatpersonām no divsimt desmit līdz divsimt astoņdesmit *euro*, bet juridiskajām personām – no trīssimt piecdesmit līdz tūkstoš četrsimt *euro*, konfiscējot šos tabakas izstrādājumus.

Par tabakas izstrādājumu, elektronisko cigarešu un to uzpildes flakonu pārdošanu vai iegādāšanos ar distances līguma palīdzību –

uzliek naudas sodu fiziskām personām no septiņiem līdz divsimt desmit *euro*, bet juridiskajām personām – no piecpadsmit līdz septiņsimt *euro*, konfiscējot šos tabakas izstrādājumus, elektroniskās cigaretes un to uzpildes flakonus vai bez konfiskācijas."

7.  172. pantā:

papildināt nosaukumu un pirmo daļu pēc vārdiem "alkoholisko dzērienu lietošanā" ar vārdiem "un smēķēšanā";

papildināt trešo daļu pēc vārdiem "tabakas izstrādājumu" ar vārdiem "augu smēķēšanas produktu, elektronisko smēķēšanas ierīču vai to uzpildes tvertņu".

8. Papildināt 214. panta pirmo daļu pēc skaitļa un vārda "155. panta" ar vārdiem "pirmajā (attiecībā uz tabakas izstrādājumu tirdzniecību)".

9.  215.1panta pirmajā daļā:

aizstāt skaitli un vārdus "166.15panta trešajā un ceturtajā daļā" ar skaitli un vārdiem "166.15panta ceturtajā daļā";

papildināt daļu pēc skaitļa "166.20" ar vārdiem "(panta ceturtajā daļā – par pārkāpumiem ar tabakas izstrādājumiem un augu smēķēšanas produktiem)".

10.  228. panta pirmajā daļā:

papildināt daļu pēc vārdiem "kosmētikas līdzekļu un medicīnisko ierīču" ar vārdiem "tabakas izstrādājumu, augu smēķēšanas produktu, elektronisko cigarešu un uzpildes flakonu";

papildināt daļu pēc skaitļa un vārdiem "166.15panta pirmajā un piektajā daļā" ar skaitli un vārdiem "166.20panta ceturtajā daļā (par pārkāpumiem ar elektroniskajām cigaretēm, uzpildes flakoniem un jaunieviestiem tabakas izstrādājumiem)".

11. Papildināt pārejas noteikumus ar 36. punktu šādā redakcijā:

"36. Grozījums šā kodeksa 166.20panta trešajā daļā attiecībā uz tādu cigarešu realizāciju, kuru daudzums iepakojuma vienībā atšķiras no daudzuma, kāds norādīts uz cigarešu iepakojuma vienības, stājas spēkā 2017. gada 1. janvārī."

Veselības ministra vietā –

aizsardzības ministrs

Raimonds Bergmanis